Πατρίς Λεκόντ

Ο Πατρίς Λεκόντ (γαλλικά: Patrice Leconte, 12 Νοεμβρίου 1947 - ) είναι Γάλλος σκηνοθέτης, ηθοποιός, συγγραφέας κόμικς και σεναριογράφος.

 Ζωή και καριέρα 
Ο Λεκόντ μεγάλωσε στην Τουρ και άρχισε να γυρίζει μικρές ερασιτεχνικές ταινίες στα 15 του. Πήγε στο Παρίσι το 1967 και σπούδασε στο Institut des hautes études cinématographiques. Ενώ παρακολουθούσε τη σχολή κινηματογράφου στα τέλη της δεκαετίας του 1960, ο Λεκόντ εργάστηκε επίσης ως σκιτσογράφος, ιδιαίτερα για το γαλλοβελγικό περιοδικό κόμικς Pilote. Σκηνοθέτησε την πρώτη του μεγάλου μήκους ταινία το 1976 και έκανε μια σειρά από σημαντικές επιτυχίες με κωμωδίες που μετά βίας διανέμονταν εκτός Γαλλίας. Κέρδισε για πρώτη φορά την παγκόσμια προσοχή το 1989 με το Monsieur Hire, το οποίο προβλήθηκε στο Φεστιβάλ των Καννών το 1989 και ήταν ριζικά διαφορετικό από την προηγούμενη δουλειά του. Αν και είχε ήδη σκηνοθετήσει πάνω από έξι μεγάλου μήκους ταινίες, πολλοί ξένοι κριτικοί, που δεν ήταν εξοικειωμένοι με την προηγούμενη δουλειά του, τον αντιμετώπισαν ουσιαστικά ως νεοφερμένο. Έκτοτε, εναλλάσσεται μεταξύ ταινιών όπως Ο περίγελος της Αυλής και Ο άνθρωπος του τρένου που είχαν επιτυχία στη διεθνή αγορά και άλλων, όπως Οι αρχιδούκες, των οποίων η απήχηση περιορίστηκε στη Γαλλία.

Στη δεκαετία του 2000, ο Πατρίς Λεκόντ έλαβε μεγαλύτερη αναγνώριση στις Ηνωμένες Πολιτείες με τις επιτυχημένες κυκλοφορίες των Το κορίτσι στη γέφυρα, Ο δήμιος του Σεν Πιερ, Ο άνθρωπος του τρένου και Εξομολογήσεις πολύ προσωπικές. Το IndieWIRE έγραψε: "Θα μπορούσαμε ακόμη και να υποστηρίξουμε ότι κανένας άλλος ξένος σκηνοθέτης (συμπεριλαμβανομένου του Πέδρο Αλμοδόβαρ) δεν είχε τόσο ισχυρό αντίκτυπο στους κινηματογράφους τέχνης των Ηνωμένων Πολιτειών".

Ένα ριμέικ στην αγγλική γλώσσα της ταινίας του Λεκόντ Ο άνθρωπος του τρένου γυρίστηκε από ένα ανεξάρτητο στούντιο του Χόλιγουντ το 2011, ενώ δύο ακόμη βρίσκονται σε εξέλιξη: Εξομολογήσεις πολύ προσωπικές και Ο κολλητός μου.

Η ταινία του Πατρίς Λεκόντ The Suicide Shop προβλήθηκε στο Φεστιβάλ Κινηματογράφου του Νιούπορτ Μπιτς στο της Καλιφόρνιας στις 28 Απριλίου και 2 Μαΐου 2013.

 Φιλμογραφία 
ΈτοςΠρωτότυπος τίτλοςΤίτλος στα ελληνικάΣημειώσεις1969L'Espace vitalμικρού μήκους1971Le Laboratoire de l'angoisse1973La Famille heureuse (Famille Gazul)1976Les vécés étaient fermés de l'intérieur1978Les bronzés1979Les bronzés font du ski1981Viens chez moi, j'habite chez une copineΈλα σπίτι μου, μένω στης φίλης μου1982Ma femme s'appelle reviens1983Circulez y a rien à voir !1985Les SpécialistesΟι σπεσιαλίστες1987Tandem1989Monsieur Hire1990Le mari de la coiffeuseΟ εραστής της κομμώτριας1991Contre l'oubli1992Le batteur du BoléroΟ τυμπανιστής του Μπολερόμικρού μήκους1993TangoΕρωτικό τάνγκοThe King of Adsντοκιμαντέρ1994Le Parfum d'YvonneΤο άρωμα της Υβόννης1995Lumière and Companyντοκιμαντέρ1996Les Grands DucsΟι αρχιδούκεςRidiculeΟ περίγελος της Αυλής1998Une chance sur deuxΑνάμεσα σε δυο μπαμπάδες1999La fille sur le pontΤο κορίτσι στη γέφυρα2000La veuve de Saint-PierreΟ δήμιος του Σεν Πιερ2001Félix et LolaΦέλιξ και Λόλα: Μια ιστορία αγάπης2002Rue des PlaisirsΟ δρόμος των αισθήσεωνL'homme du trainΟ άνθρωπος του τρένου2004Confidences trop intimesΕξομολογήσεις πολύ προσωπικέςDogora: Ouvrons les yeuxντοκιμαντέρ2006Les bronzés 3: amis pour la vieΦίλοι για πάνταMon meilleur amiΟ κολλητός μου2007Tracμικρού μήκουςDix films pour en parler2008Beauties at WarΜάχη για το στέμμα2011Voir la mer2012Le magasin des suicidesΜπουτίκ για αυτόχειρες2013A PromiseΜια υπόσχεση2014Do Not DisturbΜην ενοχλείτε, παρακαλώ!2015Une nuit au Grévin2019Salauds de pauvres2022MaigretΟ επιθεωρητής Μαιγκρέ και το μυστήριο της νεκρής κοπέλας

 Παραπομπές 

 Εξωτερικοί σύνδεσμοι 


 Πατρίς Λεκόντ at Allmovie
 Σύντομο βιογραφικό
 Συνέντευξη

Κατηγορία:Γάλλοι ηθοποιοί κινηματογράφου
Κατηγορία:Γάλλοι σκηνοθέτες κινηματογράφου
Κατηγορία:Γάλλοι σεναριογράφοι
Κατηγορία:Γάλλοι συγγραφείς κόμικς